CELEX: 32017R0068
Language: el
Date: 2017-01-09 00:00:00
Title: Εκτελεστικός κανονισμός (ΕΕ) 2017/68 της Επιτροπής, της 9ης Ιανουαρίου 2017, για την τροποποίηση του κανονισμού (ΕΚ) αριθ. 121/2008 σχετικά με τον καθορισμό της μεθόδου ανάλυσης για τον προσδιορισμό της περιεκτικότητας σε άμυλο στα παρασκευάσματα των τύπων που χρησιμοποιούνται για τη διατροφή των ζώων (κωδικός ΣΟ 2309)

13.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 9/4
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/68 ΤΗΣ ΕΠΙΤΡΟΠΉΣ
   της 9ης Ιανουαρίου 2017
   για την τροποποίηση του κανονισμού (ΕΚ) αριθ. 121/2008 σχετικά με τον καθορισμό της μεθόδου ανάλυσης για τον προσδιορισμό της περιεκτικότητας σε άμυλο στα παρασκευάσματα των τύπων που χρησιμοποιούνται για τη διατροφή των ζώων (κωδικός ΣΟ 2309)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:
   
               (1)
            
            
               Τα παρασκευάσματα των τύπων που χρησιμοποιούνται για τη διατροφή των ζώων κατατάσσονται στις διακρίσεις της κλάσης 2309 της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2) με βάση την περιεκτικότητα του προϊόντος σε άμυλο.
            
         
               (2)
            
            
               Για τους σκοπούς της εν λόγω κατάταξης, ο κανονισμός (ΕΚ) αριθ. 121/2008 της Επιτροπής (3) προβλέπει την εφαρμογή της ενζυμικής μεθόδου ανάλυσης για τον προσδιορισμό της περιεκτικότητας σε άμυλο ορισμένων παρασκευασμάτων.
            
         
               (3)
            
            
               Σε περίπτωση παρουσίας προϊόντων σόγιας στα εν λόγω παρασκευάσματα, η περιεκτικότητά τους σε άμυλο μπορεί να προσδιοριστεί με εφαρμογή της πολωσιμετρικής ή της ενζυμικής μεθόδου ανάλυσης. Ανάλογα με τη μέθοδο που χρησιμοποιείται προκύπτουν πολύ διαφορετικά αποτελέσματα, και έχει διαπιστωθεί ότι η πολωσιμετρική μέθοδος δεν είναι κατάλληλη για τον προσδιορισμό της περιεκτικότητας σε άμυλο των παρασκευασμάτων που περιέχουν προϊόντα σόγιας, διότι τα αποτελέσματα που παράγει είναι ανακριβή.
            
         
               (4)
            
            
               Τα προϊόντα σόγιας πρέπει, συνεπώς, να προστεθούν στον κατάλογο των πρώτων υλών ζωοτροφών οι οποίες παρατίθενται στο άρθρο 1 του κανονισμού (ΕΚ) αριθ. 121/2008, βάσει του οποίου η περιεκτικότητα σε άμυλο του παρασκευάσματος πρέπει να προσδιορίζεται με την ενζυμική μέθοδο ανάλυσης, προκειμένου να διευκρινιστεί ποια μέθοδος πρέπει να χρησιμοποιείται από τις τελωνειακές αρχές στην περίπτωση των παρασκευασμάτων που περιέχουν προϊόντα σόγιας και κατά τον τρόπο αυτό να διασφαλιστεί η ομοιόμορφη κατάταξή τους από τα κράτη μέλη.
            
         
               (5)
            
            
               Ως εκ τούτου, πρέπει να τροποποιηθεί αναλόγως το άρθρο 1 του κανονισμού (ΕΚ) αριθ. 121/2008.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΚ) αριθ. 121/2008 προστίθεται το ακόλουθο στοιχείο ια):
   
      
                  «ια)
               
               
                  προϊόντα σόγιας.».
               
            
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιανουαρίου 2017.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός Διευθυντής
         
         
            Γενική Διεύθυνση Φορολογίας και Τελωνειακής Ένωσης
         
      
   
   
      (1)  ΕΕ L 269 της 10.10.2013, σ. 1.
   
      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      (3)  Κανονισμός (ΕΚ) αριθ. 121/2008 της Επιτροπής, της 11ης Φεβρουαρίου 2008, σχετικά με τον καθορισμό της μεθόδου ανάλυσης για τον προσδιορισμό της περιεκτικότητας σε άμυλο στα παρασκευάσματα των τύπων που χρησιμοποιούνται για τη διατροφή των ζώων (κωδικός ΣΟ 2309) (ΕΕ L 37 της 12.2.2008, σ. 3).